2012D0721 — EL — 01.12.2012 — 001.004

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

►B ΑΠΌΦΑΣΗ ΤΗΣ ΕΠΙΤΡΟΠΉΣ της 14ης Νοεμβρίου 2012 για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πλυντηρίων ρούχων για βιομηχανική ή ιδρυματική χρήση [κοινοποιηθείσα υπό τον αριθμό C(2012) 8055] (Κείμενο που παρουσιάζει ενδιαφέρον για τον ΕΟΧ) (2012/721/ΕΕ) (ΕΕ L 326 της 24.11.2012, σ. 38)

Τροποποιείται από:





Διορθώνεται από:









▼B

ΑΠΌΦΑΣΗ ΤΗΣ ΕΠΙΤΡΟΠΉΣ

της 14ης Νοεμβρίου 2012

για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά πλυντηρίων ρούχων για βιομηχανική ή ιδρυματική χρήση

[κοινοποιηθείσα υπό τον αριθμό C(2012) 8055]

(Κείμενο που παρουσιάζει ενδιαφέρον για τον ΕΟΧ)

(2012/721/ΕΕ)







Άρθρο 1

Η κατηγορία προϊόντων «απορρυπαντικά πλυντηρίων ρούχων για βιομηχανική ή ιδρυματική χρήση» περιλαμβάνει τα εξής: απορρυπαντικά προϊόντα πλυντηρίων ρούχων που χρησιμοποιούνται από επαγγελματίες στη βιομηχανία και σε ιδρύματα.

Στην εν λόγω κατηγορία προϊόντων περιλαμβάνονται προϊόντα πολλαπλής δράσης που αποτελούνται από περισσότερα του ενός συστατικά για τη σύνθεση ενός πλήρους απορρυπαντικού ή ενός προγράμματος πλύσης για αυτόματα δοσομετρικά συστήματα.

Αυτή η κατηγορία προϊόντων δεν περιλαμβάνει προϊόντα με τα οποία το ύφασμα αποκτά ορισμένες ιδιότητες, όπως, για παράδειγμα, καθίσταται υδροαπωθητικό, αδιάβροχο ή αλεξίπυρο κ.λπ. Επιπλέον, αυτή η κατηγορία προϊόντων δεν περιλαμβάνει προϊόντα που προσφέρονται με τη μορφή μαντηλιών ή πανιών ή άλλων υλικών· δεν περιλαμβάνει επίσης βοηθητικά πλύσης που χρησιμοποιούνται χωρίς να ακολουθεί πλύση, όπως προϊόντα αφαίρεσης λεκέδων από χαλιά και ταπετσαρίες επίπλων.

Από το πεδίο εφαρμογής αυτής της κατηγορίας προϊόντων εξαιρούνται τα απορρυπαντικά για οικιακά πλυντήρια ρούχων.

Άρθρο 2

Προκειμένου να απονεμηθεί το οικολογικό σήμα της ΕΕ δυνάμει του κανονισμού (ΕΚ) αριθ. 66/2010 σε απορρυπαντικό ρούχων για βιομηχανική ή ιδρυματική χρήση που ορίζεται στο άρθρο 1 της παρούσας απόφασης και να ανταποκρίνεται στα κριτήρια, καθώς και στις σχετικές απαιτήσεις εκτίμησης και εξακρίβωσης, που καθορίζονται στο παράρτημα της παρούσας απόφασης.

Άρθρο 3

Τα κριτήρια για την κατηγορία προϊόντων «απορρυπαντικά πλυντηρίων ρούχων για βιομηχανική ή ιδρυματική χρήση», καθώς και οι σχετικές απαιτήσεις εκτίμησης και εξακρίβωσης ισχύουν επί τέσσερα έτη από την ημερομηνία έκδοσης της παρούσας απόφασης.

Άρθρο 4

Για διοικητικούς σκοπούς, στην κατηγορία προϊόντων «απορρυπαντικά πλυντηρίων ρούχων για βιομηχανική ή ιδρυματική χρήση» αποδίδεται ο κωδικός αριθμός «039».

Άρθρο 5

Η παρούσα απόφαση απευθύνεται στα κράτη μέλη.









ΠΑΡΑΡΤΗΜΑ

ΓΕΝΙΚΟ ΠΛΑΙΣΙΟ

Στόχοι των κριτηρίων

Τα κριτήρια αποβλέπουν κατά κύριο λόγο στην προώθηση προϊόντων με μειωμένες επιπτώσεις στα υδάτινα οικοσυστήματα και περιορισμένη περιεκτικότητα σε επικίνδυνες ουσίες και των οποίων οι επιδόσεις έχουν δοκιμαστεί. Τα κριτήρια αποβλέπουν επιπλέον στη μείωση της κατανάλωσης ενέργειας κατά την πλύση μέσω της προώθησης προϊόντων που είναι αποτελεσματικά σε χαμηλότερες θερμοκρασίες.

ΚΡΙΤΗΡΙΑ

Καθορίζονται κριτήρια για καθεμία από τις ακόλουθες πτυχές:

1. Πληροφορίες για το προϊόν και τη δοσολογία

2. Τοξικότητα για τους υδρόβιους οργανισμούς: Κρίσιμος όγκος αραίωσης (CDV)

3. Βιοαποδομησιμότητα

4. Αποκλειόμενης ή περιορισμένης χρήσης ουσίες και μείγματα

5. Απαιτήσεις συσκευασίας

6. Επιδόσεις πλύσης (καταλληλότητα προς χρήση)

7. Αυτόματα δοσομετρικά συστήματα

8. Πληροφορίες για τον χρήστη — Πληροφορίες που αναγράφονται στο οικολογικό σήμα της ΕΕ

1. Εκτίμηση και εξακρίβωση

α) Απαιτήσεις

Οι ειδικές απαιτήσεις όσον αφορά την εκτίμηση και την εξακρίβωση αναφέρονται στην περιγραφή κάθε κριτηρίου.

Όταν ο αιτών οφείλει να υποβάλει δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία προκύπτει η συμμόρφωση προς τα κριτήρια, εξυπακούεται ότι αυτά επιτρέπεται να προέρχονται από τον αιτούντα και/ή από τον ή τους προμηθευτές του και/ή από τους προμηθευτές των προμηθευτών του κ.ο.κ., κατά περίπτωση.

Εφόσον είναι δυνατόν, οι δοκιμές θα πρέπει να εκτελούνται από εργαστήρια που πληρούν τις γενικές απαιτήσεις του προτύπου EN ISO 17025 ή ισοδύναμου.

Όπου κρίνεται σκόπιμο, επιτρέπεται να χρησιμοποιούνται μέθοδοι δοκιμών διαφορετικές από τις αναφερόμενες σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.

Το προσάρτημα I παραπέμπει στη βάση δεδομένων για συστατικά απορρυπαντικών (Detergent Ingredient Database — κατάλογος DID), η οποία περιλαμβάνει τις πλέον ευρέως χρησιμοποιούμενες εισερχόμενες ουσίες για τη χημική σύνθεση των απορρυπαντικών. Πρέπει να χρησιμοποιείται για την εξαγωγή των δεδομένων για τους υπολογισμούς του κρίσιμου όγκου αραίωσης (CDV) και για την εκτίμηση της βιοαποδομησιμότητας των εισερχόμενων ουσιών. Για τις ουσίες που δεν περιλαμβάνονται στον κατάλογο DID παρέχονται κατευθύνσεις σχετικά με τον τρόπο άμεσου ή με παρέκταση υπολογισμού των σχετικών δεδομένων. Η τελευταία έκδοση του καταλόγου DID διατίθεται στον ιστότοπο του οικολογικού σήματος της ΕΕ ή μέσω των ιστότοπων των αρμόδιων φορέων.

Όπου κρίνεται σκόπιμο, οι αρμόδιοι φορείς μπορούν να απαιτούν την υποβολή δικαιολογητικών και να διεξάγουν ανεξάρτητες εξακριβώσεις.

β) Όρια μετρήσεων

Απαιτείται η συμμόρφωση με τα οικολογικά κριτήρια για τις σκοπίμως προστιθέμενες ουσίες, καθώς και για τα υποπροϊόντα και τις προσμείξεις από πρώτες ύλες των οποίων η συγκέντρωση ισούται με ή υπερβαίνει το 0,010 % κατά βάρος του τελικού σκευάσματος.

Για τα βιοκτόνα, τις χρωστικές ουσίες και τις αρωματικές ουσίες απαιτείται η συμμόρφωση με τα κριτήρια, ανεξαρτήτως της συγκέντρωσής τους.

Οι ουσίες που ανταποκρίνονται στο όριο συγκέντρωσης που αναφέρεται παραπάνω αναφέρονται στο παρόν ως «εισερχόμενες ουσίες».

Για όλα τα προϊόντα: η μέγιστη συνολική δόση που συνιστάται για τον κάθε βαθμό ρυπαρότητας είναι εκείνη που πρέπει να πληροί τα οικολογικά κριτήρια. Εάν η δοσολογία αναφέρεται σε διαφορετικές περιπτώσεις ρυπαρότητας ρούχων και σκληρότητας νερού, πρέπει να χρησιμοποιείται η δοσολογία της δυσμενέστερης περίπτωσης όταν γίνεται η εκτίμηση των κριτηρίων.

2. Λειτουργική μονάδα

Η λειτουργική μονάδα για την παρούσα κατηγορία προϊόντων εκφράζεται σε g/kg άπλυτων ρούχων (γραμμάρια ανά χιλιόγραμμο άπλυτων ρούχων).

Απαιτήσεις που σχετίζονται με την εκτίμηση και την εξακρίβωση της λειτουργικής μονάδας:

Στον αρμόδιο φορέα πρέπει να υποβάλλεται η πλήρης σύνθεση που να περιλαμβάνει την εμπορική και τη χημική ονομασία, τους αριθμούς CAS και DID ( *1 ), την εισερχόμενη ποσότητα με και χωρίς νερό και τη λειτουργία και τη μορφή όλων των εισερχόμενων ουσιών (ανεξαρτήτως συγκέντρωσης) στο προϊόν. Στον αρμόδιο φορέα πρέπει να υποβάλλεται δείγμα των γραφικών στοιχείων της συσκευασίας, συμπεριλαμβανομένης και της συνιστώμενης δοσολογίας.

Στον αρμόδιο φορέα υποβάλλονται δελτία δεδομένων ασφαλείας για κάθε εισερχόμενη ουσία σύμφωνα με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου ( 1 ).

Τα μέρη Α και Β του καταλόγου DID διατίθενται στον ιστότοπο του οικολογικού σήματος της ΕΕ:

http://ec.europa.eu/environment/ecolabel/documents/did_list/didlist_part_a_en.pdf

http://ec.europa.eu/environment/ecolabel/documents/did_list/didlist_part_b_en.pdf

ΚΡΙΤΗΡΙΑ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ

Κριτήριο 1 — Πληροφορίες για το προϊόν και τη δοσολογία

Η συνιστώμενη συνολική δοσολογία για ένα κιλό άπλυτων ρούχων ανάλογα με τον βαθμό ρυπαρότητας των ρούχων και σκληρότητας του νερού δίνεται σε g/kg ή σε ml/kg άπλυτων ρούχων. Όλα τα προϊόντα ενός συστήματος πολλαπλής δράσης πρέπει να περιλαμβάνονται με τη δοσολογία της δυσμενέστερης περίπτωσης όταν γίνονται οι εκτιμήσεις των κριτηρίων.

Παραδείγματα βαθμού ρυπαρότητας:







Λίγο λερωμένα ρούχα Μετρίως λερωμένα ρούχα Πολύ λερωμένα ρούχα Ξενοδοχείο: σεντόνια, άλλα κλινοσκεπάσματα και πετσέτες κ.λπ. (οι πετσέτες μπορεί να θεωρούνται πολύ λερωμένες) Υφασμάτινες πετσέτες χεριών σε ρολό Ιματισμός εργασίας: ιδρύματα/λιανικό εμπόριο/υπηρεσίες κ.λπ. Εστιατόρια: τραπεζομάντηλα, πετσέτες φαγητού κ.λπ. Σφουγγαρόπανα και πατάκια Ιματισμός εργασίας: βιομηχανία/κουζίνες/χώροι τεμαχισμού κρέατος κ.λπ. Κλωστοϋφαντουργικά είδη κουζίνας: ρουχισμός, πετσέτες κουζίνας κ.λπ. Ιδρύματα όπως νοσοκομεία: σεντόνια, άλλα κλινοσκεπάσματα, υποσέντονα, ιματισμός για ασθενείς, ιατρικές μπλούζες ή φόρμες κ.λπ.

Παρέχονται η ονομασία του προϊόντος ή, όταν πρόκειται για σύστημα πολλαπλής δράσης, ο κατάλογος όλων των προϊόντων που αποτελούν μέρος του συστήματος, μαζί με τη συνιστώμενη σκληρότητα νερού (μαλακό, μέτριο ή σκληρό νερό) και τον προβλεπόμενο βαθμό ρυπαρότητας των ρούχων.

Ο αιτών πρέπει να τεκμηριώνει τη συμμόρφωση με τα κριτήρια 2, 3 και 6 για όλα τα προϊόντα που ονομάζονται.

Εκτίμηση και εξακρίβωση: Ο αιτών παρέχει την ονομασία του προϊόντος ή, όταν πρόκειται για σύστημα πολλαπλής δράσης, κατάλογο όλων των προϊόντων που αποτελούν μέρος του συστήματος, μαζί με την ακριβή σύνθεση των προϊόντων και το σήμα ή τα γραφικά στοιχεία, καθώς και τις οδηγίες δοσολογίας για τους τρεις βαθμούς ρυπαρότητας των ρούχων και σκληρότητας του νερού. Αναφέρεται η πυκνότητα (g/ml) για όλα τα προϊόντα (είτε επί της συσκευασίας είτε σε δελτίο δεδομένων ασφαλείας).

Κριτήριο 2 — Τοξικότητα για τους υδρόβιους οργανισμούς: Κρίσιμος όγκος αραίωσης (CDV)

Ο κρίσιμος όγκος αραίωσης (CDVχρόνιος) του προϊόντος δεν υπερβαίνει τα ακόλουθα όρια:







Μαλακό νερό (0-6 °dH) CDVχρόνιος (L/kg άπλυτων ρούχων) Τύπος προϊόντος/Βαθμός ρυπαρότητας Λίγο λερωμένα ρούχα Μετρίως λερωμένα ρούχα Πολύ λερωμένα ρούχα Σκόνη 30 000 40 000 50 000 Υγρό 50 000 60 000 70 000 Σύστημα πολλαπλής δράσης 50 000 70 000 90 000







Μέτριο νερό (7-13 °dH) CDVχρόνιος (L/kg άπλυτων ρούχων) Τύπος προϊόντος/Βαθμός ρυπαρότητας Λίγο λερωμένα ρούχα Μετρίως λερωμένα ρούχα Πολύ λερωμένα ρούχα Σκόνη 40 000 60 000 80 000 Υγρό 60 000 75 000 90 000 Σύστημα πολλαπλής δράσης 60 000 80 000 100 000







Σκληρό νερό (> 14 °dH) CDVχρόνιος (L/kg άπλυτων ρούχων) Τύπος προϊόντος/Βαθμός ρυπαρότητας Λίγο λερωμένα ρούχα Μετρίως λερωμένα ρούχα Πολύ λερωμένα ρούχα Σκόνη 50 000 75 000 90 000 Υγρό 75 000 90 000 120 000 Σύστημα πολλαπλής δράσης 75 000 100 000 120 000

Ο κρίσιμος όγκος αραίωσης (CDVχρόνιος) υπολογίζεται για κάθε εισερχόμενη ουσία (i) στο προϊόν με βάση την ακόλουθη εξίσωση:

όπου:

βάρος = βάρος της εισερχόμενης ουσίας ανά συνιστώμενη δόση

DF = συντελεστής αποδόμησης

TF = συντελεστής χρόνιας τοξικότητας της ουσίας, όπως αναφέρεται στον κατάλογο DID.

Στον υπολογισμό του CDV πρέπει να περιλαμβάνονται επίσης τα βιοκτόνα, οι χρωστικές ουσίες και οι αρωματικές ουσίες που περιέχει το προϊόν έστω και σε συγκέντρωση μικρότερη από 0,010 % (100 ppm).

Λόγω της αποδόμησης των ουσιών στη διαδικασία πλύσης, ισχύουν ξεχωριστοί κανόνες για τις ακόλουθες ουσίες:

— Υπεροξείδιο του υδρογόνου (H2O2) —δεν πρέπει να περιλαμβάνεται στον υπολογισμό του CDV

— Υπεροξικό οξύ —πρέπει να περιλαμβάνεται στον υπολογισμό ως οξικό οξύ.

Εκτίμηση και εξακρίβωση: Ο αιτών παρέχει τον υπολογισμό του CDVχρόνιου του προϊόντος. Στον ιστότοπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής του CDV.

Οι τιμές των παραμέτρων DF και TF είναι οι αναγραφόμενες στον κατάλογο της βάσης δεδομένων για συστατικά απορρυπαντικών (κατάλογος DID). Εάν η ουσία δεν περιλαμβάνεται στον κατάλογο DID, οι παράμετροι υπολογίζονται ακολουθώντας τις κατευθυντήριες γραμμές του μέρους Β του καταλόγου DID και επισυνάπτοντας τη συναφή τεκμηρίωση.

Κριτήριο 3 — Βιοαποδομησιμότητα

α) Βιοαποδομησιμότητα των επιφανειοδραστικών ουσιών

Όλες οι επιφανειοδραστικές ουσίες πρέπει να είναι βιοαποδομήσιμες σε αερόβιες συνθήκες.

Όλες οι μη ιοντικές και κατιοντικές επιφανειοδραστικές ουσίες πρέπει επίσης να είναι βιοαποδομήσιμες σε αναερόβιες συνθήκες.

β) Βιοαποδομησιμότητα των οργανικών ουσιών

Η περιεκτικότητα του προϊόντος σε όλες τις οργανικές ουσίες που είναι μη βιοαποδομήσιμες σε αερόβιες συνθήκες (που δεν είναι άμεσα βιοαποδομήσιμες) (aNBO) και μη βιοαποδομήσιμες σε αναερόβιες συνθήκες (anNBO) δεν υπερβαίνει τα εξής όρια:

aNBO







Μαλακό νερό (0-6 °dH) aNBO (g/kg άπλυτων ρούχων) Τύπος προϊόντος/Βαθμός ρυπαρότητας Λίγο λερωμένα ρούχα Μετρίως λερωμένα ρούχα Πολύ λερωμένα ρούχα Σκόνη 0,70 1,10 1,40 Υγρό 0,50 0,60 0,70 Σύστημα πολλαπλής δράσης 1,25 1,75 2,50







Μέτριο νερό (7-13 °dH) aNBO (g/kg άπλυτων ρούχων) Τύπος προϊόντος/Βαθμός ρυπαρότητας Λίγο λερωμένα ρούχα Μετρίως λερωμένα ρούχα Πολύ λερωμένα ρούχα Σκόνη 1,10 1,40 1,75 Υγρό 0,60 0,70 0,90 Σύστημα πολλαπλής δράσης 1,75 2,50 3,75







Σκληρό νερό (> 14 °dH) aNBO (g/kg άπλυτων ρούχων) Τύπος προϊόντος/Βαθμός ρυπαρότητας Λίγο λερωμένα ρούχα Μετρίως λερωμένα ρούχα Πολύ λερωμένα ρούχα Σκόνη 1,40 1,75 2,20 Υγρό 0,70 0,90 1,20 Σύστημα πολλαπλής δράσης 2,50 3,75 4,80

anNBO







Μαλακό νερό (0-6 °dH) aNBO (g/kg άπλυτων ρούχων) Τύπος προϊόντος/Βαθμός ρυπαρότητας Λίγο λερωμένα ρούχα Μετρίως λερωμένα ρούχα Πολύ λερωμένα ρούχα Σκόνη 0,70 1,10 1,40 Υγρό 0,50 0,60 0,70 Σύστημα πολλαπλής δράσης 1,25 1,75 2,50







Μέτριο νερό (7-13 °dH) aNBO (g/kg άπλυτων ρούχων) Τύπος προϊόντος/Βαθμός ρυπαρότητας Λίγο λερωμένα ρούχα Μετρίως λερωμένα ρούχα Πολύ λερωμένα ρούχα Σκόνη 1,10 1,40 1,75 Υγρό 0,60 0,70 0,90 Σύστημα πολλαπλής δράσης 1,75 2,50 3,75







Σκληρό νερό (> 14 °dH) aNBO (g/kg άπλυτων ρούχων) Τύπος προϊόντος/Βαθμός ρυπαρότητας Λίγο λερωμένα ρούχα Μετρίως λερωμένα ρούχα Πολύ λερωμένα ρούχα Σκόνη 1,40 1,75 2,20 Υγρό 0,70 0,90 1,20 Σύστημα πολλαπλής δράσης 2,50 3,75 4,80

Εκτίμηση και εξακρίβωση: Ο αιτών υποβάλλει τεκμηρίωση για τη βιοαποδομησιμότητα των επιφανειοδραστικών ουσιών, καθώς και τον υπολογισμό των aNBO και anNBO για το προϊόν. Στον ιστότοπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής των aNBO και anNBO.

Τόσο για τις επιφανειοδραστικές ουσίες όσο και για τις τιμές aNBO και anNBO θα πρέπει να γίνεται αναφορά στον κατάλογο DID. Για εισερχόμενες ουσίες οι οποίες δεν περιλαμβάνονται στον κατάλογο DID, παρέχονται οι σχετικές πληροφορίες από τη βιβλιογραφία ή από άλλες πηγές, ή αποτελέσματα από κατάλληλες δοκιμές, που να αποδεικνύουν ότι οι εν λόγω ουσίες είναι βιοαποδομήσιμες υπό αερόβιες και αναερόβιες συνθήκες, όπως περιγράφεται στο προσάρτημα I.

Να σημειωθεί ότι η TAED (τετραακετυλαιθυλενοδιαμίνη) θα πρέπει να θεωρείται βιοαποδομήσιμη σε αναερόβιες συνθήκες.

Εάν δεν υπάρχει τεκμηρίωση σύμφωνα με τις προαναφερόμενες απαιτήσεις, μια ουσία που δεν είναι επιφανειοδραστική μπορεί να εξαιρεθεί από την απαίτηση αναερόβιας βιοαποδομησιμότητας, εάν πληροί έναν από τους ακόλουθους τρεις εναλλακτικούς όρους:

1. είναι άμεσα αποδομήσιμη και έχει χαμηλή προσρόφηση (A < 25 %) ή

2. είναι άμεσα αποδομήσιμη και έχει υψηλή εκρόφηση (D > 75 %) ή

3. είναι άμεσα αποδομήσιμη και μη βιοσυσσωρεύσιμη.

Οι δοκιμές προσρόφησης/εκρόφησης διεξάγονται σύμφωνα με τις κατευθυντήριες γραμμές 106 του ΟΟΣΑ.

Κριτήριο 4 — Αποκλειόμενης ή περιορισμένης χρήσης ουσίες και μείγματα

α) Συγκεκριμένες ουσίες των οποίων η χρήση αποκλείεται

Οι ακόλουθες ουσίες δεν πρέπει να περιέχονται στο προϊόν ούτε ως συστατικά της σύνθεσης αυτού ούτε ως συστατικά μείγματος που υπεισέρχεται στη σύνθεση του προϊόντος:

— Φωσφορικά άλατα (η χρήση φωσφονικών ενώσεων δεν αποκλείεται αλλά περιορίζεται από το κριτήριο 3)

— APEO (αιθοξυαλκυλοφαινόλες) και ADP (αλκυλοφαινόλες και παράγωγα αυτών)

— EDTA (αιθυλενοδιαμινοτετραοξικό οξύ) και τα άλατά του

Εκτίμηση και εξακρίβωση: Ο αιτών υποβάλλει δήλωση με την οποία βεβαιώνει ότι οι αναφερόμενες ουσίες δεν περιέχονται στο προϊόν, συνοδευόμενη, όταν κρίνεται σκόπιμο, από δηλώσεις των παραγωγών των ουσιών.

β) Επικίνδυνες ουσίες και μείγματα

Σύμφωνα με το άρθρο 6 παράγραφος 6 του κανονισμού (ΕΚ) αριθ. 66/2010 σχετικά με το οικολογικό σήμα της ΕΕ, ούτε το προϊόν ούτε συστατικό του προϊόντος πρέπει να περιέχει ουσίες που πληρούν τα κριτήρια χαρακτηρισμού με τις ακόλουθες δηλώσεις επικινδυνότητας ή φράσεις κινδύνου που αναφέρονται στη συνέχεια, βάσει του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου ( 2 ) ή της οδηγίας 67/548/ΕΟΚ του Συμβουλίου ( 3 ), ούτε ουσίες που αναφέρονται στο άρθρο 57 του κανονισμού (ΕΚ) αριθ. 1907/2006. Οι κατωτέρω φράσεις κινδύνου αφορούν κατά κανόνα ουσίες. Ωστόσο, εάν δεν μπορούν να συγκεντρωθούν πληροφορίες σχετικά με τις ουσίες, εφαρμόζονται οι κανόνες ταξινόμησης μειγμάτων.

Κατάλογος δηλώσεων επικινδυνότητας:







Δηλώσεις επικινδυνότητας (1) Φράσεις κινδύνου (2) H300 Θανατηφόρο σε περίπτωση κατάποσης R28 H301 Τοξικό σε περίπτωση κατάποσης R25 H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς R65 H310 Θανατηφόρο σε επαφή με το δέρμα R27 H311 Τοξικό σε επαφή με το δέρμα R24 H330 Θανατηφόρο σε περίπτωση εισπνοής R23/26 H331 Τοξικό σε περίπτωση εισπνοής R23 H340 Μπορεί να προκαλέσει γενετικά ελαττώματα R46 H341 Ύποπτο για πρόκληση γενετικών ελαττωμάτων R68 H350 Μπορεί να προκαλέσει καρκίνο R45 H350i Μπορεί να προκαλέσει καρκίνο μέσω της εισπνοής R49 H351 Ύποπτο για πρόκληση καρκίνου R40 H360F Μπορεί να βλάψει τη γονιμότητα R60 H360D Μπορεί να βλάψει το έμβρυο R61 H360FD Μπορεί να βλάψει τη γονιμότητα. Μπορεί να βλάψει το έμβρυο. R60/61/60-61 H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο. R60/63 H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα. R61/62 H361f Ύποπτο για πρόκληση βλάβης στη γονιμότητα R62 H361d Ύποπτο για πρόκληση βλάβης στο έμβρυο R63 H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο. R62-63 H362 Μπορεί να βλάψει τα βρέφη που τρέφονται με μητρικό γάλα R64 H370 Προκαλεί βλάβες στα όργανα R39/23/24/25/26/27/28 H371 Μπορεί να προκαλέσει βλάβες στα όργανα R68/20/21/22 H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση R48/25/24/23 H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση R48/20/21/22 H400 Πολύ τοξικό για τους υδρόβιους οργανισμούς R50 H410 Πολύ τοξικό για τους υδρόβιους οργανισμούς με μακροχρόνιες επιπτώσεις R50-53 H411 Τοξικό για τους υδρόβιους οργανισμούς με μακροχρόνιες επιπτώσεις R51-53 H412 Επιβλαβές για τους υδρόβιους οργανισμούς με μακροχρόνιες επιπτώσεις R52-53 H413 Μπορεί να έχει μακροχρόνιες επιβλαβείς επιπτώσεις στους υδρόβιους οργανισμούς R53 EUH059 Επικίνδυνο για τη στιβάδα του όζοντος R59 EUH029 Σε επαφή με το νερό ελευθερώνονται τοξικά αέρια R29 EUH031 Σε επαφή με οξέα ελευθερώνονται τοξικά αέρια R31 EUH032 Σε επαφή με οξέα ελευθερώνονται πολύ τοξικά αέρια R32 EUH070 Τοξικό σε επαφή με τα μάτια R39-41 Ευαισθητοποιητικές ουσίες H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής R42 H317: Μπορεί να προκαλέσει αλλεργική δερματική αντίδραση R43 (1) Κανονισμός (ΕΚ) αριθ. 1272/2008. (2) Οδηγία 67/548/ΕΟΚ, προσαρμοσμένη στον κανονισμό REACH σύμφωνα με την οδηγία 2006/121/ΕΚ, και οδηγία 1999/45/ΕΚ, όπως έχει τροποποιηθεί.

Να σημειωθεί ότι το κριτήριο αυτό εφαρμόζεται σε γνωστά προϊόντα αποδόμησης, όπως η φορμαλδεΰδη που προέρχεται από προϊόντα που ελευθερώνουν φορμαλδεΰδη.

Εξαιρούνται από την ανωτέρω απαίτηση οι ουσίες ή τα μείγματα των οποίων οι ιδιότητες μεταβάλλονται με την επεξεργασία (π.χ. παύουν να είναι βιοδιαθέσιμα, υφίστανται χημική τροποποίηση), με αποτέλεσμα να εκλείπει ο προσδιορισθείς κίνδυνος.

Το τελικό προϊόν δεν πρέπει να επισημαίνεται σύμφωνα με τις προαναφερόμενες δηλώσεις επικινδυνότητας.

Παρεκκλίσεις

Οι ακόλουθες ουσίες εξαιρούνται ρητά από την παρούσα απαίτηση:

▼M2







Σουμπτιλισίνη H400: Πολύ τοξικό για τους υδρόβιους οργανισμούς R50 H411: Τοξικό για τους υδρόβιους οργανισμούς με μακροχρόνιες επιπτώσεις R50-53 Επιφανειοδραστικές ουσίες σε συνολικές συγκεντρώσεις < 20 % στο τελικό προϊόν H400: Πολύ τοξικό για τους υδρόβιους οργανισμούς R50 Επιφανειοδραστικές ουσίες σε συνολικές συγκεντρώσεις < 25 % στο τελικό προϊόν (*1) H412: Επιβλαβές για τους υδρόβιους οργανισμούς με μακροχρόνιες επιπτώσεις R52-53 Βιοκτόνα για σκοπούς συντήρησης (*2) (μόνο για υγρά με pH μεταξύ 2 και 12 και μέγιστη αναλογία δραστικής ύλης 0,10 % κατά βάρος) H331: Τοξικό σε περίπτωση εισπνοής R23 H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής R42 H317: Μπορεί να προκαλέσει αλλεργική δερματική αντίδραση R43 H400: Πολύ τοξικό για τους υδρόβιους οργανισμούς R50 Ένζυμα (*3) H400: Πολύ τοξικό για τους υδρόβιους οργανισμούς R50 H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής R42 H317: Μπορεί να προκαλέσει αλλεργική δερματική αντίδραση R43 Καταλύτες λεύκανσης (*3) H400: Πολύ τοξικό για τους υδρόβιους οργανισμούς R50 Νιτριλοτριοξικό οξύ (NTA) ως πρόσμειξη των οξέων MGDA και GLDA (*4) H351: Ύποπτο για πρόκληση καρκίνου R40 (*1) Η παρέκκλιση αυτή ισχύει υπό την προϋπόθεση ότι οι επιφανειοδραστικές ουσίες πληρούν το κριτήριο 3 στοιχείο α) και ότι είναι αποδομήσιμες σε αναερόβιες συνθήκες. (*2) Η παρέκκλιση ισχύει μόνο για το κριτήριο 4 στοιχείο β). Τα βιοκτόνα πληρούν το κριτήριο 4 στοιχείο ε). (*3) Συμπεριλαμβανομένων των σταθεροποιητών και άλλων βοηθητικών ουσιών που περιέχονται στα παρασκευάσματα. (*4) Σε συγκεντρώσεις μικρότερες από 1,0 % στην πρώτη ύλη, εφόσον η συνολική συγκέντρωση στο τελικό προϊόν είναι μικρότερη από 0,10 %.

▼B

Εκτίμηση και εξακρίβωση: Ο αιτών αποδεικνύει τη συμμόρφωση με το παρόν κριτήριο υποβάλλοντας δήλωση με την οποία βεβαιώνει, για κάθε εισερχόμενη ουσία, ότι αυτή δεν κατατάσσεται, σύμφωνα με τον κανονισμό (ΕΚ) αριθ. 1272/2008, σε καμία από τις τάξεις επικινδυνότητας που αντιστοιχούν στις δηλώσεις επικινδυνότητας οι οποίες περιλαμβάνονται στον προαναφερόμενο κατάλογο, εφόσον αυτό μπορεί να διαπιστωθεί τουλάχιστον από τα στοιχεία που παρέχονται για την κάλυψη των απαιτήσεων του παραρτήματος VII του κανονισμού (ΕΚ) αριθ. 1907/2006. Η δήλωση αυτή τεκμηριώνεται με συνοπτικές πληροφορίες σχετικά με τα χαρακτηριστικά που είναι συναφή με τις δηλώσεις επικινδυνότητας οι οποίες περιλαμβάνονται στον προαναφερόμενο κατάλογο, με τον βαθμό λεπτομέρειας που καθορίζεται στα τμήματα 10, 11 και 12 του παραρτήματος II (Απαιτήσεις για τη σύνταξη των δελτίων δεδομένων ασφαλείας) του κανονισμού (ΕΚ) αριθ. 1907/2006.

Οι πληροφορίες για τις εγγενείς ιδιότητες των ουσιών μπορούν να παράγονται με άλλα μέσα εκτός των δοκιμών, ιδίως με τη χρήση εναλλακτικών μεθόδων, όπως οι μέθοδοι in vitro, με μοντέλα ποσοτικών σχέσεων δομής-δραστικότητας ή με τη χρήση ομαδοποίησης ή σύγκρισης, σύμφωνα με το παράρτημα XI του κανονισμού (ΕΚ) αριθ. 1907/2006. Συνιστάται θερμά η από κοινού χρήση των σχετικών δεδομένων.

Οι παρεχόμενες πληροφορίες αφορούν τις μορφές ή τις φυσικές καταστάσεις της ουσίας ή του μείγματος που χρησιμοποιούνται στο τελικό προϊόν.

Όσον αφορά τις ουσίες των παραρτημάτων IV και V του κανονισμού (ΕΚ) αριθ. 1907/2006 (REACH), οι οποίες εξαιρούνται από τις υποχρεώσεις καταχώρισης που επιβάλλει το άρθρο 2 παράγραφος 7 στοιχεία α) και β) του ίδιου κανονισμού, για τη συμμόρφωση με τις ανωτέρω καθοριζόμενες απαιτήσεις αρκεί μια σχετική δήλωση.

▼M1

Για τις επιφανειοδραστικές ουσίες για τις οποίες ισχύει παρέκκλιση και οι οποίες πληρούν τα κριτήρια ταξινόμησης στην τάξη κινδύνου H412, ο αιτών υποβάλλει τεκμηρίωση για την αποδομησιμότητά τους με παραπομπή στον κατάλογο DID. Για τις επιφανειοδραστικές ουσίες που δεν περιλαμβάνονται στον κατάλογο DID, πρέπει να γίνεται αναφορά στις σχετικές πληροφορίες από τη βιβλιογραφία ή από άλλες πηγές ή στα αποτελέσματα κατάλληλων δοκιμών, όπως περιγράφεται στο προσάρτημα I.

▼B

γ) Ουσίες που εγγράφονται σε κατάλογο δυνάμει του άρθρου 59 παράγραφος 1 του κανονισμού (ΕΚ) αριθ. 1907/2006

Δεν εγκρίνεται παρέκκλιση από τον αποκλεισμό βάσει του άρθρου 6 παράγραφος 6 του κανονισμού (ΕΚ) αριθ. 66/2010 όσον αφορά ουσίες οι οποίες χαρακτηρίζονται ως ουσίες που προκαλούν πολύ μεγάλη ανησυχία και περιλαμβάνονται στον κατάλογο που προβλέπεται στο άρθρο 59 του κανονισμού (ΕΚ) αριθ. 1907/2006 και οι οποίες περιέχονται σε μείγματα σε συγκεντρώσεις > 0,010 %.

Εκτίμηση και εξακρίβωση: Ο κατάλογος των ουσιών που προκαλούν πολύ μεγάλη ανησυχία και περιλαμβάνονται στον κατάλογο υποψήφιων ουσιών σύμφωνα με το άρθρο 59 του κανονισμού (ΕΚ) αριθ. 1907/2006, διατίθεται στη διεύθυνση: http://echa.europa.eu/chem_data/authorisation_process/candidate_list_table_en.asp

Γίνεται αναφορά στον κατάλογο που ισχύει κατά την ημερομηνία υποβολής της αίτησης. Ο αιτών παρέχει στον αρμόδιο φορέα την ακριβή σύνθεση του προϊόντος. Ο αιτών υποβάλλει επίσης δήλωση συμμόρφωσης με το παρόν κριτήριο, μαζί με τη συναφή τεκμηρίωση, όπως δηλώσεις συμμόρφωσης υπογεγραμμένες από τους προμηθευτές των υλικών και αντίγραφα των συναφών δελτίων δεδομένων ασφαλείας για τις ουσίες και τα μείγματα.

δ) Συγκεκριμένες, περιορισμένης χρήσης εισερχόμενες ουσίες — Αρωματικές ουσίες

Το προϊόν δεν πρέπει να περιέχει αρώματα με νιτρομόσχους ή πολυκυκλικούς μόσχους.

Η παρασκευή και ο χειρισμός εισερχόμενων ουσιών που προστίθενται στο προϊόν ως αρωματικές ουσίες ακολουθούν τον κώδικα πρακτικής της Διεθνούς Ένωσης Αρωματικών Ουσιών (International Fragrance Association — IFRA). Ο κώδικας διατίθεται στον ιστότοπο της IFRA: http://www.ifraorg.org. Ο κατασκευαστής ακολουθεί τις συστάσεις των προτύπων της IFRA σχετικά με τα κριτήρια απαγόρευσης, περιορισμένης χρήσης και ειδικής καθαρότητας για τα υλικά.

Οι αρωματικές ουσίες που υπόκεινται στην απαίτηση για υποβολή της δήλωσης η οποία προβλέπεται στον κανονισμό (ΕΚ) αριθ. 648/2004 του Ευρωπαϊκού Κοινοβουλίου και του Συμβουλίου ( 4 ) σχετικά με τα απορρυπαντικά (παράρτημα VII) και οι οποίες δεν αποκλείονται ήδη βάσει του κριτηρίου 4 στοιχείο β) δεν πρέπει να περιέχονται στο τελικό προϊόν σε ποσότητες ≥ 0,010 % (≥ 100 ppm) ανά ουσία.

Εκτίμηση και εξακρίβωση: Ο αιτών υποβάλλει υπογεγραμμένη δήλωση συμμόρφωσης στην οποία αναφέρεται η ποσότητα αρωματικών ουσιών που περιέχει το προϊόν. Ο αιτών υποβάλλει επίσης δήλωση του παραγωγού της αρωματικής ουσίας, στην οποία προσδιορίζεται η περιεκτικότητά της σε κάθε ουσία του καταλόγου του παραρτήματος III μέρος I της οδηγίας 76/768/ΕΟΚ του Συμβουλίου ( 5 ).

ε) Βιοκτόνα

i) Το προϊόν επιτρέπεται να περιέχει βιοκτόνα μόνο για τη συντήρησή του και στην κατάλληλη —μόνο για τον σκοπό αυτό— δοσολογία. Η παρούσα διάταξη δεν αφορά τις επιφανειοδραστικές ουσίες που μπορεί να έχουν και βιοκτόνες ιδιότητες. Εκτίμηση και εξακρίβωση: Ο αιτών υποβάλλει αντίγραφα των δελτίων δεδομένων ασφάλειας των προστιθέμενων βιοκτόνων, καθώς και πληροφορίες για την επακριβή συγκέντρωσή τους στο προϊόν. Ο παραγωγός ή ο προμηθευτής των βιοκτόνων υποβάλλει πληροφορίες σχετικά με τη δοσολογία που απαιτείται για τη συντήρηση του προϊόντος.

ii) Απαγορεύεται να βεβαιώνεται ή να υπονοείται πάνω στη συσκευασία ή με οποιοδήποτε άλλο μέσο επικοινωνίας ότι το προϊόν έχει αντιμικροβιακή ή απολυμαντική δράση. Εκτίμηση και εξακρίβωση: Ο αιτών καταθέτει στον αρμόδιο φορέα τα κείμενα και τη διάταξή τους πάνω σε κάθε τύπο συσκευασίας και/ή δείγμα κάθε τύπου συσκευασίας.

iii) Το προϊόν επιτρέπεται να περιέχει βιοκτόνα, υπό τον όρο ότι δεν είναι βιοσυσσωρεύσιμα. Ένα βιοκτόνο δεν θεωρείται βιοσυσσωρεύσιμο όταν ο συντελεστής βιοσυγκέντρωσης (BCF) < 100 ή ο logKow < 3,0. Εάν είναι διαθέσιμες οι τιμές και του BCF και του logKow, χρησιμοποιείται η υψηλότερη τιμή BCF που μετρήθηκε. Εκτίμηση και εξακρίβωση: Ο αιτών υποβάλλει αντίγραφα των δελτίων δεδομένων ασφάλειας των προστιθέμενων βιοκτόνων, καθώς και πληροφορίες για τις τιμές BCF και/ή logKow των βιοκτόνων.

στ) Ένζυμα

Τα ένζυμα πρέπει να είναι σε υγρή μορφή ή σε κοκκώδη μορφή χωρίς σκόνη. Τα ένζυμα πρέπει να είναι απαλλαγμένα από υπολείμματα μικροοργανισμών από τη διαδικασία παρασκευής.

Εκτίμηση και εξακρίβωση: Ο αιτών υποβάλλει αντίγραφα των δελτίων δεδομένων ασφάλειας των προστιθέμενων ενζύμων καθώς και τεκμηρίωση για να αποδείξει ότι το ένζυμο είναι απαλλαγμένο από υπολείμματα μικροοργανισμών.

Κριτήριο 5 — Απαιτήσεις συσκευασίας

α) Λόγος βάρους/χρησιμότητας (WUR)

Ο λόγος βάρους/χρησιμότητας (WUR) του προϊόντος δεν υπερβαίνει τις εξής τιμές:







Τύπος προϊόντος / σκληρότητα νερού WUR (g/kg άπλυτων ρούχων) Μαλακό νερό Μέτριο νερό Σκληρό νερό Σκόνες 1,5 2,0 2,5 Υγρά 2,0 2,5 3,0

Ο WUR υπολογίζεται μόνο για την πρωτογενή συσκευασία, ο υπολογισμός γίνεται δε για κάθε προϊόν που υπεισέρχεται σε ένα σύστημα πολλαπλής δράσης (συμπεριλαμβανομένων των καλυμμάτων, πωμάτων και χειροκίνητων αντλιών/συσκευών ψεκασμού) με βάση τον ακόλουθο τύπο:

όπου:

Wi = το βάρος (g) του στοιχείου (i) της συσκευασίας, συμπεριλαμβανομένης της ετικέτας, κατά περίπτωση.

Ui = το βάρος (g) μη ανακυκλωμένου (παρθένου) υλικού στο στοιχείο (i) της συσκευασίας. Εάν το ποσοστό του ανακυκλωμένου υλικού στο στοιχείο της συσκευασίας είναι 0 % τότε Ui = Wi.

Di = ο αριθμός λειτουργικών μονάδων που περιέχει το στοιχείο (i) της συσκευασίας. Λειτουργική μονάδα = η δόση σε g/kg άπλυτων ρούχων. Να σημειωθεί ότι στον υπολογισμό του WUR πρέπει να χρησιμοποιείται η μεγαλύτερη συνιστώμενη δόση για κάθε σκληρότητα νερού.

ri = αριθμός ανακύκλωσης, δηλαδή πόσες φορές χρησιμοποιείται το στοιχείο (i) της συσκευασίας για τον ίδιο σκοπό, μέσω συστήματος επιστροφής ή επαναπλήρωσης. r = 1, εάν η συσκευασία δεν επαναχρησιμοποιείται για τον ίδιο σκοπό. Εάν η συσκευασία επαναχρησιμοποιείται, ο r ορίζεται ίσος με 1, εκτός εάν ο αιτών είναι σε θέση να τεκμηριώσει μεγαλύτερη τιμή.

Εξαιρέσεις

Από την παρούσα απαίτηση εξαιρούνται οι συσκευασίες από πλαστικό/χαρτί/χαρτόνι που περιέχουν άνω του 80 % ανακυκλωμένο υλικό.

Η συσκευασία θεωρείται ως ανακυκλωμένη, εάν η πρώτη ύλη που χρησιμοποιείται για την παραγωγή της έχει συλλεχθεί από κατασκευαστές συσκευασιών στο στάδιο της διανομής ή στο στάδιο της κατανάλωσης. Στις περιπτώσεις που η πρώτη ύλη είναι βιομηχανικά απόβλητα προερχόμενα από τη διεργασία παραγωγής του κατασκευαστή του υλικού, το υλικό δεν θεωρείται ανακυκλωμένο.

Εκτίμηση και εξακρίβωση: Ο αιτών παρέχει τον υπολογισμό του WUR για κάθε προϊόν. Στον ιστότοπο του οικολογικού σήματος της ΕΕ διατίθεται λογιστικό φύλλο για τον εν λόγω υπολογισμό. Ο αιτών παρέχει συμπληρωμένη και υπογεγραμμένη δήλωση για το περιεχόμενο ανακυκλωμένου υλικού από ανανεώσιμη πηγή στη συσκευασία. Για την έγκριση συσκευασίας επαναπλήρωσης, ο αιτών και/ή ο λιανοπωλητής τεκμηριώνουν την τρέχουσα/μελλοντική διάθεση των ανταλλακτικών συσκευασιών στην αγορά.

β) Πλαστική συσκευασία

Στην πλαστική συσκευασία μπορούν να χρησιμοποιούνται μόνο φθαλικές ενώσεις, των οποίων έχει αξιολογηθεί η επικινδυνότητα και οι οποίες δεν έχουν χαρακτηριστεί σύμφωνα με το κριτήριο 4 στοιχείο β) (ή συνδυασμούς του) κατά τη στιγμή της εφαρμογής.

Για να είναι δυνατή η αναγνώριση των διαφόρων ανακυκλώσιμων τμημάτων της συσκευασίας, τα πλαστικά μέρη της πρωτογενούς συσκευασίας πρέπει να φέρουν σήμανση σύμφωνα με το πρότυπο DIN 6120, μέρος 2 ή ισοδύναμο. Εξαιρούνται από την παρούσα απαίτηση τα πώματα και οι αντλίες.

Εκτίμηση και εξακρίβωση: Ο αιτών υποβάλλει συμπληρωμένη και υπογεγραμμένη δήλωση συμμόρφωσης.

Κριτήριο 6 — Επιδόσεις πλύσης (καταλληλότητα προς χρήση)

Τα πρωταρχικά καθαριστικά αποτελέσματα του απορρυπαντικού, όπως η αφαίρεση της βρομιάς και των λεκέδων πρέπει να τεκμηριώνονται από τον κατασκευαστή/αιτούντα με τη βοήθεια υφασμάτων δοκιμής τα οποία λερώνονται τεχνητά και πλένονται κατά τη διαδικασία.

Η δοκιμή πρέπει να διεξάγεται από εξωτερικό ή εσωτερικό εργαστήριο που πληροί τις απαιτήσεις του προσαρτήματος II α). Η δοκιμή πρέπει να διεξάγεται με τη συνιστώμενη δοσολογία και στην αντίστοιχη σκληρότητα νερού και βαθμό ρυπαρότητας ρούχων, στη χαμηλότερη συνιστώμενη θερμοκρασία πλύσης. Οι μετρήσεις πρέπει να διεξάγονται σε άπλυτα και σε πλυμένα υφάσματα δοκιμής. Η αξιολόγηση των αποτελεσμάτων της δοκιμής γίνεται από το εργαστήριο που δηλώνεται ρητά στην έκθεση.

Οι μετρήσεις των δευτερογενών αποτελεσμάτων, όπως το λευκαντικό αποτέλεσμα, ο παράγοντας λεύκανσης/φθοράς, η περιεκτικότητα σε τέφρα, το γάριασμα και η αύξηση της ρευστότητας μπορούν να επιτευχθούν, για παράδειγμα, με πολλαπλές πλύσεις υφασμάτων δοκιμής και να αναλυθούν σύμφωνα με το πρότυπο ISO 4312.

Παραδείγματα υφασμάτων που μπορούν να χρησιμοποιηθούν ως υφάσματα δοκιμής πλύσης είναι, μεταξύ άλλων, τα εξής:

— WFK-PCMS-55 για διεργασίες βιομηχανικών πλυντηρίων, με 13 διαφορετικούς μικρούς λεκέδες (WFK-Ερευνητικό Ίδρυμα Τεχνολογίας Καθαρισμού, Γερμανία)

— EMPA 102, με 15 διαφορετικούς φρέσκους λεκέδες (Swiss EMPA-Testmaterials)

— υφάσματα πλύσης του DTI (Ινστιτούτο Τεχνολογίας της Δανίας) για διεργασίες βιομηχανικής πλύσης ή ισοδύναμες

Αντί της προαναφερόμενης εργαστηριακής δοκιμής, μπορεί να χρησιμοποιηθεί, εναλλακτικά, δοκιμή χρήστη για την τεκμηρίωση της αποτελεσματικότητας. Η δοκιμή χρήστη θα πρέπει, στην περίπτωση αυτή, να πληροί τις απαιτήσεις που αναφέρονται στο προσάρτημα II στοιχείο β).

Τόσο για την εργαστηριακή δοκιμή όσο και για τη δοκιμή χρήστη ισχύουν τα ακόλουθα:

Το προϊόν δοκιμής πρέπει να δοκιμαστεί σε σύγκριση με ένα προϊόν αναφοράς. Το προϊόν αναφοράς μπορεί να είναι ένα καθιερωμένο προϊόν στην αγορά ή —εάν γίνει δοκιμή χρήστη— το προϊόν που συνήθως χρησιμοποιεί ο χρήστης. Το δοκιμαζόμενο προϊόν πρέπει να είναι τουλάχιστον εξίσου αποτελεσματικό με το προϊόν αναφοράς.

Εκτίμηση και εξακρίβωση: Ο αιτών καταθέτει έκθεση δοκιμής, όπου αναφέρεται ότι το προϊόν πληροί τις ελάχιστες απαιτήσεις για τη δοκιμασία που επιλέχθηκε· βλέπε επίσης προσάρτημα ΙΙ στοιχείο α) και ΙΙ στοιχείο β) αντιστοίχως.

Κριτήριο 7 — Αυτόματα δοσομετρικά συστήματα

Τα συστήματα πολλαπλής δράσης προσφέρονται στον πελάτη μαζί με ένα αυτόματο και ελεγχόμενο δοσομετρικό σύστημα.

Για να εξασφαλιστεί σωστή δοσολογία στο αυτόματο δοσομετρικό σύστημα, πρέπει να συμπεριληφθούν οι επισκέψεις σε πελάτες στη συνήθη διαδικασία των κατασκευαστών/προμηθευτών. Αυτές οι επισκέψεις σε πελάτες πραγματοποιούνται σε όλες τις εγκαταστάσεις τουλάχιστον μία φορά τον χρόνο, την περίοδο ισχύος της άδειας χρήσης του οικολογικού σήματος και πρέπει τουλάχιστον να περιλαμβάνουν βαθμονόμηση του δοσομετρικού εξοπλισμού. Επισκέψεις σε πελάτες μπορεί επίσης να πραγματοποιήσει ένα τρίτο μέρος.

Εκτίμηση και εξακρίβωση: Ο αιτών παρέχει γραπτή περιγραφή της αρμοδιότητάς του για τις επισκέψεις σε πελάτες, της συχνότητας και του περιεχομένου των επισκέψεων σε πελάτες.

Κριτήριο 8 — Πληροφορίες για τον χρήστη — Πληροφορίες που αναγράφονται στο οικολογικό σήμα της ΕΕ

α) Πληροφορίες στη συσκευασία/δελτίο πληροφοριών για το προϊόν

Οι ακόλουθες συστάσεις πλυσίματος (ή κάτι ισοδύναμο) πρέπει να αναγράφονται στη συσκευασία και/ή στο δελτίο πληροφοριών για το προϊόν. Οι συστάσεις πλυσίματος πρέπει να περιλαμβάνουν παραδείγματα ταξινόμησης ανάλογα με τον βαθμό ρυπαρότητας των υφασμάτων και περιέχουν το ακόλουθο κείμενο:

— Να πλένετε στη χαμηλότερη συνιστώμενη θερμοκρασία

— Να πλένετε πάντοτε το μεγαλύτερο δυνατό φορτίο κάδου που επιτρέπουν τα υφάσματα

— Να βάζετε τη δόση απορρυπαντικού σύμφωνα με τις δοσομετρικές οδηγίες και να εφαρμόζετε τη δοσολογία ανάλογα με τη σκληρότητα του νερού και τον βαθμό ρυπαρότητας των ρούχων

— Χρησιμοποιώντας το παρόν προϊόν με το οικολογικό σήμα της ΕΕ σύμφωνα με τις οδηγίες δοσολογίας, συμβάλλετε στη μείωση της ρύπανσης των υδάτων, της παραγωγής απορριμμάτων και της κατανάλωσης ενέργειας.

β) Ισχυρισμοί στη συσκευασία

Γενικά, οι ισχυρισμοί επί της συσκευασίας τεκμηριώνονται μέσω δοκιμών επιδόσεων (π.χ. ισχυρισμοί για την αποτελεσματικότητα σε χαμηλές θερμοκρασίες, ισχυρισμοί για την αφαίρεση ορισμένων τύπων λεκέδων, ισχυρισμοί για πλεονεκτήματα όσον αφορά ορισμένους τύπους ή χρώματα ρούχων ή άλλοι ισχυρισμοί για συγκεκριμένες ιδιότητες/πλεονεκτήματα του προϊόντος).

— Π.χ. εάν για ένα προϊόν προβάλλεται ο ισχυρισμός ότι είναι αποτελεσματικό στους 20 °C, η δοκιμή επίδοσης πρέπει να διεξάγεται σε θερμοκρασία ≤ 20 °C (και αντίστοιχα για άλλους ισχυρισμούς που αφορούν θερμοκρασίες κάτω των 40 °C).

— Π.χ. εάν για ένα προϊόν προβάλλεται ο ισχυρισμός ότι είναι αποτελεσματικό για ορισμένους τύπους λεκέδων, αυτό πρέπει να τεκμηριώνεται με δοκιμή επίδοσης.

γ) Πληροφορίες που αναγράφονται στο οικολογικό σήμα της ΕΕ

Ο λογότυπος θα πρέπει να είναι ευδιάκριτος και ευανάγνωστος. Η χρήση του λογοτύπου του οικολογικού σήματος της ΕΕ προστατεύεται από το πρωτογενές δίκαιο της ΕΕ. Ο αριθμός καταχώρισης/άδειας του οικολογικού σήματος της ΕΕ πρέπει να αναγράφεται στο προϊόν, πρέπει να είναι ευανάγνωστος και ευδιάκριτος.

Το προαιρετικό σήμα με κείμενο εντός πλαισίου περιέχει το εξής κείμενο:

— Μειωμένες επιπτώσεις στα υδάτινα οικοσυστήματα

— Περιορισμένη χρήση επικίνδυνων ουσιών

— Έχει υποβληθεί σε δοκιμή επιδόσεων.

Οι κατευθυντήριες γραμμές για τη χρήση του προαιρετικού σήματος με κείμενο εντός πλαισίου παρατίθενται στο έγγραφο «Guidelines for use of the Ecolabel logo» που είναι διαθέσιμο στον ιστότοπο: http://ec.europa.eu/environment/ecolabel/documents/logo_guidelines.pdf

Εκτίμηση και εξακρίβωση (α-γ): Ο αιτών υποβάλλει δείγμα του σήματος του προϊόντος και/ή του δελτίου του προϊόντος, καθώς και δήλωση συμμόρφωσης με το παρόν κριτήριο. Οι ισχυρισμοί σχετικά με το προϊόν τεκμηριώνονται μέσω κατάλληλων εκθέσεων δοκιμών.









Προσάρτημα I

Κατάλογος της βάσης δεδομένων για τα συστατικά απορρυπαντικών (κατάλογος DID)

Ο κατάλογος DID (μέρος Α) περιλαμβάνει πληροφορίες για την υδατοτοξικότητα και τη βιοαποδομησιμότητα των εισερχόμενων ουσιών που χρησιμοποιούνται συνήθως στη σύνθεση των απορρυπαντικών. Ο κατάλογος περιλαμβάνει πληροφορίες σχετικά με την τοξικότητα και τη βιοαποδομησιμότητα σειράς ουσιών που χρησιμοποιούνται σε προϊόντα πλύσης και καθαρισμού. Ο κατάλογος δεν είναι πλήρης αλλά στο μέρος Β αυτού παρέχονται κατευθύνσεις σχετικά με τον καθορισμό των κατάλληλων παραμέτρων υπολογισμού για ουσίες που δεν περιλαμβάνονται στον κατάλογο DID (π.χ. του συντελεστή τοξικότητας (TF) και του συντελεστή αποδόμησης (DF), που χρησιμοποιούνται για τον υπολογισμό του κρίσιμου όγκου αραίωσης). Ο κατάλογος DID αποτελεί γενική πηγή πληροφοριών και οι ουσίες που περιλαμβάνει δεν εγκρίνονται αυτόματα προς χρήση σε προϊόντα που έχουν λάβει το οικολογικό σήμα της ΕΕ. Ο κατάλογος DID (μέρη Α και Β) διατίθεται στον ιστότοπο του οικολογικού σήματος της ΕΕ.

Για ουσίες για τις οποίες δεν διατίθενται στοιχεία όσον αφορά την υδατοτοξικότητα και την αποδομησιμότητα, είναι δυνατόν να χρησιμοποιηθούν δομικές αναλογίες με παρόμοιες ουσίες για την εκτίμηση των TF και DF. Οι εν λόγω δομικές αναλογίες εγκρίνονται από τον αρμόδιο φορέα που χορηγεί την άδεια χρήσης του οικολογικού σήματος της ΕΕ. Εναλλακτικά εφαρμόζεται προσέγγιση με βάση τη δυσμενέστερη εκδοχή, στην οποία χρησιμοποιούνται οι εξής παράμετροι:

Προσέγγιση με βάση τη δυσμενέστερη εκδοχή:







Οξεία τοξικότητα Χρόνια τοξικότητα Αποδόμηση Εισερχόμενη ουσία LC50/EC50 SF(οξεία) TF(οξεία) NOEC (1) SF(χρόνια) (1) TF(χρόνια) DF Αερόβια Αναερόβια «Ονομασία» 1 mg/l 10 000 0,0001 0,0001 1 P N (*1) Οι στήλες αυτές παραμένουν κενές εάν δεν βρεθούν αποδεκτά δεδομένα για τη χρόνια τοξικότητα. Στην περίπτωση αυτή ο συντελεστής τοξικότητας TF(χρόνια) ορίζεται ως ίσος με τον TF(οξεία).

Τεκμηρίωση της άμεσης βιοαποδομησιμότητας

Για την άμεση βιοαποδομησιμότητα χρησιμοποιούνται οι εξής μέθοδοι δοκιμών:

1. Μέχρι την 1η Δεκεμβρίου 2010 και κατά τη μεταβατική περίοδο από την 1η Δεκεμβρίου 2010 έως την 1η Δεκεμβρίου 2015: Οι μέθοδοι δοκιμών άμεσης βιοαποδομησιμότητας που προβλέπονται στην οδηγία 67/548/ΕΟΚ, ειδικότερα οι μέθοδοι που περιγράφονται λεπτομερώς στο παράρτημα V σημείο Γ4 της εν λόγω οδηγίας, ή οι ισοδύναμες με αυτές μέθοδοι δοκιμών ΟΟΣΑ 301 A-F ή οι ισοδύναμες με αυτές δοκιμές ISO. Δεν ισχύει για τις επιφανειοδραστικές ουσίες η αρχή του δεκαημέρου. Τα επίπεδα αποδοχής είναι 70 % για τις δοκιμές που αναφέρονται στο παράρτημα V σημεία Γ4-A και Γ4-B της οδηγίας 67/548/ΕΟΚ (και τις ισοδύναμες δοκιμές ΟΟΣΑ 301 A και E, καθώς και τις ισοδύναμες δοκιμές ISO), ενώ είναι 60 % για τις δοκιμές των σημείων Γ4-Γ, Δ, E και ΣΤ (και τις ισοδύναμες δοκιμές ΟΟΣΑ 301 B, C, D και F, καθώς και τις ισοδύναμες δοκιμές ISO).

2. Μετά την 1η Δεκεμβρίου 2015 και κατά τη μεταβατική περίοδο από την 1η Δεκεμβρίου 2010 έως την 1η Δεκεμβρίου 2015: Οι μέθοδοι δοκιμών που προβλέπονται στον κανονισμό (ΕΚ) αριθ. 1272/2008.

Τεκμηρίωση της αναερόβιας βιοαποδομησιμότητας

Η δοκιμή αναφοράς για την αναερόβια βιοαποδομησιμότητα είναι η μέθοδος EN ISO 11734, ECETOC αριθ. 28 (Ιούνιος 1988), ΟΟΣΑ 311 ή άλλη ισοδύναμη μέθοδος δοκιμών και απαιτείται τελική αποδομησιμότητα σε αναερόβιες συνθήκες 60 %. Προκειμένου να τεκμηριωθεί ότι επιτυγχάνεται τελική αποδομησιμότητα 60 % σε αναερόβιες συνθήκες, μπορούν επίσης να χρησιμοποιούνται μέθοδοι δοκιμών που προσομοιώνουν τις συνθήκες κατάλληλου αναερόβιου περιβάλλοντος.

Παρέκταση για ουσίες που δεν περιλαμβάνονται στον κατάλογο DID

Για εισερχόμενες ουσίες που δεν περιλαμβάνονται στον κατάλογο DID μπορεί να χρησιμοποιηθεί η ακόλουθη προσέγγιση για την απαραίτητη τεκμηρίωση της αναερόβιας βιοαποδομησιμότητας:

1. Εύλογη παρέκταση αποτελεσμάτων Χρησιμοποιούνται τα αποτελέσματα δοκιμών που διεξήχθησαν σε μια πρώτη ύλη, ώστε να υπολογιστεί με παρέκταση η τελική αναερόβια αποδομησιμότητα για επιφανειοδραστικές ουσίες ανάλογης δομής. Εάν η αναερόβια βιοαποδομησιμότητα μιας επιφανειοδραστικής ουσίας (ή ομάδας ομολόγων ενώσεων) έχει επιβεβαιωθεί σύμφωνα με τον κατάλογο DID, μπορεί να θεωρηθεί ότι μια άλλη επιφανειοδραστική ουσία παρόμοιου τύπου είναι επίσης βιοαποδομήσιμη σε αναερόβιες συνθήκες (π.χ. οι C12-15 A 1-3 αιθοξυθειικές ενώσεις [αριθ. 8 στον κατάλογο DID] είναι βιοαποδομήσιμες σε αναερόβιες συνθήκες, επομένως μπορεί να θεωρηθεί ότι χαρακτηρίζονται από ανάλογη βιοαποδομησιμότητα σε αναερόβιες συνθήκες οι C12-15 A 6 αιθοξυθειικές ενώσεις). Εάν η αναερόβια βιοαποδομησιμότητα μιας επιφανειοδραστικής ουσίας έχει επιβεβαιωθεί με κατάλληλη μέθοδο δοκιμών, μπορεί να θεωρηθεί ότι μια άλλη επιφανειοδραστική ουσία παρόμοιου τύπου είναι επίσης βιοαποδομήσιμη σε αναερόβιες συνθήκες (π.χ. στοιχεία από τη βιβλιογραφία που επιβεβαιώνουν την αναερόβια βιοαποδομησιμότητα επιφανειοδραστικών ουσιών της ομάδας των αμμωνιακών αλάτων αλκυλεστέρων μπορούν να χρησιμοποιηθούν για να τεκμηριωθεί ανάλογη αναερόβια βιοαποδομησιμότητα άλλων αλάτων του τεταρτοταγούς αμμωνίου που περιέχουν εστερικούς δεσμούς στην ή στις αλκυλαλυσίδες τους).

2. Δοκιμή διαλογής για αναερόβια βιοαποδομησιμότητα: Εάν είναι απαραίτητη η διεξαγωγή νέων δοκιμών, εκτελείται δοκιμή διαλογής με τη μέθοδο ΕΝ ISO 11734, ECETOC αριθ. 28 (Ιούνιος 1988), ΟΟΣΑ 311 ή άλλη ισοδύναμη μέθοδο.

3. Δοκιμή βιοαποδομησιμότητας με χαμηλή δόση Εάν είναι απαραίτητες νέες δοκιμές, και στην περίπτωση πειραματικών προβλημάτων στην προκαταρκτική δοκιμή (π.χ. αναστολή λόγω τοξικότητας της ουσίας δοκιμής), επαναλαμβάνονται οι δοκιμές χρησιμοποιώντας χαμηλές δόσεις επιφανειοδραστικής ουσίας και παρακολουθείται η αποδόμηση με μετρήσεις 14C ή με χημικές αναλύσεις. Οι δοκιμές με χαμηλές δόσεις μπορούν να εκτελούνται με τη μέθοδο ΟΟΣΑ 308 (Αύγουστος 2000) ή άλλη ισοδύναμη μέθοδο.









Προσάρτημα II

α) Εργαστηριακή δοκιμή

Το εργαστήριο αναλύσεων πρέπει να πληροί τις γενικές απαιτήσεις σύμφωνα με το πρότυπο EN ISO 17025 ή να είναι επισήμως αναγνωρισμένο για ορθή εργαστηριακή πρακτική εργαστήριο αναλύσεων.

Το εργαστήριο αναλύσεων/μετρήσεων του αιτούντος μπορεί να εγκριθεί για τη διενέργεια αναλύσεων και μετρήσεων εάν:

— οι αρχές παρακολουθούν τη διεργασία δειγματοληψίας και ανάλυσης ή

— ο κατασκευαστής διαθέτει σύστημα ποιότητας που περιλαμβάνει τη διεξαγωγή δοκιμών και αναλύσεων και το οποίο είναι πιστοποιημένο σύμφωνα με το πρότυπο ISO 9001 ή

— ο κατασκευαστής μπορεί να καταδείξει ότι υπάρχει συμφωνία μεταξύ δοκιμής που διεξάγεται για πρώτη φορά ως παράλληλη δοκιμή μεταξύ ενός αμερόληπτου ινστιτούτου διεξαγωγής δοκιμών και του εργαστηρίου του κατασκευαστή και ότι ο κατασκευαστής λαμβάνει δείγματα σύμφωνα μ’ ένα προδιαγεγραμμένο σχέδιο δειγματοληψίας.

Το εργαστήριο δοκιμών του κατασκευαστή μπορεί να εγκριθεί για τη διεξαγωγή δοκιμών, με σκοπό την τεκμηρίωση της αποτελεσματικότητας, εάν πληροί τις ακόλουθες πρόσθετες απαιτήσεις.

— Πρέπει να έχουν τη δυνατότητα οι οργανώσεις οικολογικής σήμανσης να παρακολουθούν τη διεξαγωγή των δοκιμών.

— Η οργάνωση οικολογικής σήμανσης πρέπει να έχει πρόσβαση σε όλα τα δεδομένα σχετικά με το προϊόν.

— Τα δείγματα πρέπει να καθίστανται ανώνυμα για το εργαστήριο δοκιμών.

— Η διεξαγωγή της δοκιμής αποτελεσματικότητας πρέπει να περιγράφεται στο σύστημα ελέγχου ποιότητας.

β) Δοκιμή χρήστη

1. Πρέπει να ληφθούν απαντήσεις από τουλάχιστον 5 κέντρα δοκιμών που να αντιπροσωπεύουν μια επιλογή πελατών.

2. Η διαδικασία και η δοσολογία πρέπει να συμφωνούν με τις συστάσεις του κατασκευαστή.

3. Η περίοδος δοκιμής πρέπει να συνεχιστεί τουλάχιστον για 4 εβδομάδες.

4. Κάθε κέντρο δοκιμών πρέπει να αξιολογήσει τη λειτουργικότητα του προϊόντος ή του συστήματος πολλαπλής δράσης, τη δυνατότητα δοσομέτρησης, τη συμπιεστότητα, το ξέβγαλμα και τη διαλυτότητα.

5. Κάθε κέντρο δοκιμών πρέπει να αξιολογήσει την αποτελεσματικότητα του προϊόντος απλής ή πολλαπλής δράσης απαντώντας σε ερωτήσεις που αφορούν τις ακόλουθες πτυχές (ή παρόμοιων σκευασμάτων): α) Ικανότητα καθαρισμού αντικειμένων για πλύσιμο που είναι λίγο λερωμένα, μετρίως λερωμένα ή πολύ λερωμένα. β) Αξιολόγηση των πρωταρχικών αποτελεσμάτων καθαρισμού όπως η αφαίρεση της βρομιάς, η ικανότητα αφαίρεσης των λεκέδων και το λευκαντικό αποτέλεσμα, που πρέπει να βαθμολογούνται. γ) Αξιολόγηση των δευτερογενών αποτελεσμάτων καθαρισμού όπως το γάριασμα των λευκών και η αντοχή και η αλλοίωση των χρωματιστών. δ) Αξιολόγηση του αποτελέσματος του μέσου ξεβγάλματος στο στέγνωμα, στο σιδέρωμα ή πρεσάρισμα των ειδών για πλύσιμο. ε) Πόσο ικανοποιημένο είναι το πρόσωπο/κέντρο που αφορά η δοκιμή με τις διευθετήσεις για τις επισκέψεις σε πελάτες.

6. Η απάντηση πρέπει να βαθμολογεί με κλίμακα τουλάχιστον 3 επιπέδων, παραδείγματος χάριν, «όχι αρκετά αποτελεσματικό», «αρκετά αποτελεσματικό» ή «πολύ αποτελεσματικό». Όσον αφορά τον βαθμό ικανοποίησης του κέντρου δοκιμών με τις διευθετήσεις για τις επισκέψεις σε πελάτες, οι κατηγορίες πρέπει να είναι «μη ικανοποιημένοι», «ικανοποιημένοι» και «πολύ ικανοποιημένοι».

7. Τουλάχιστον 5 κέντρα δοκιμών πρέπει να υποβάλουν απαντήσεις. Τουλάχιστον το 80 % πρέπει να βαθμολογήσουν το προϊόν ως αρκετά αποτελεσματικό ή πολύ αποτελεσματικό σε όλα τα σημεία (βλέπε σημείο 4) και να δηλώσουν ικανοποιημένοι ή πολύ ικανοποιημένοι από τις διευθετήσεις για τις επισκέψεις σε πελάτες.

8. Όλα τα ανεπεξέργαστα δεδομένα της δοκιμής πρέπει να αναφέρονται.

9. Η διαδικασία δοκιμής πρέπει να περιγράφεται λεπτομερώς.